**Obitelji se uključile u projekt „Čitamo mi, u obitelji svi“**

Na roditeljskom sastanku 4. razreda PŠ Vinica roditeljima je predstavljen nacionalni projekt poticanja čitanja kod učenika „Čitamo mi, u obitelji svi“. Budući da je čitanje temelj učenja, glavni je cilj potaknuti obiteljsko druženje uz knjigu i naglasiti važnu ulogu roditelja kao uzora u čitanju i motivaciji djeteta za čitanje. Osmišljen je prema načelu putovanja knjižnične naprtnjače od jednog do drugog učenika. Ruksak boravi u obitelji učenika 5 dana (od petka do srijede), a potom ga učenik vraća u školu i pred razredom i učiteljicom predstavlja dojmove čitanja u obitelji. Roditelji su podržali projekt, stoga će knjižnična naprtnjača s knjigama iz 8 različitih područja posjetiti dom svakog učenika 4. razreda.

Nikolina Sabolić, knjižničarka